Algirdas Butkevičius

Algirdas Butkevičius (g. 1958 m. lapkričio 19 d. Paežeriuose, Radviliškio rajonas) – Lietuvos politikas,  Lietuvos Respublikos Ministras Pirmininkas (2012-2016 m.)

 Biografija 
Mokėsi Užuožerių pradinėje mokykloje, 1977 m. baigė Šeduvos vidurinę mokyklą, 1984 m. VISI Statybos ekonomikos fakultetą. 1982–1985 m. Vilkaviškio „Žemūktechnikos“ gamybinio susivienijimo statybos darbų vykdytojas. 1985–1990 m. Vilkaviškio vykdomojo komiteto architektas, valstybinis statybos ir architektūros inspektorius.

1990–1991 m. studijavo Lietuvos vadybos akademijoje. 1991–1995 m. Vilkaviškio rajono valdytojo pavaduotojas, ekonomikos ir finansų skyriaus vedėjas. 1993–1995 m. studijavo Kauno technologijos universiteto vadybos magistrantūroje. 1995–1996 m. AB „Vilkasta“ rinkotyros ir rinkodaros direktorius. 1994, 1998, 1999 ir 2001 m. stažavosi Vokietijoje, JAV ir Danijoje. 2008 m. birželio 26 d. Vilniaus Gedimino technikos universitete apgynė socialinių mokslų daktaro disertaciją „Nacionalinio biudžeto išlaidų planavimo pagrįstumo didinimas“.http://www.mokslas.mii.lt/mokslas/SRITYS/duom00.php?pav=B&sritis=S http://vddb.library.lt/fedora/get/LT-eLABa-0001:E.02~2008~D_20080814_090835-59435/DS.005.0.02.ETD

Nuo 1999 m. Lietuvos imtynių federacijos prezidiumo narys, Lietuvos moterų krepšinio lygos prezidentas.

 Politinė veikla 
1985–1988 m. SSKP narys. Nuo 1992 m. LSDP narys, Vilkaviškio grupės pirmininkas, skyriaus pirmininko pavaduotojas, 1995–1997 m. LSDP Vilkaviškio rajono skyriaus pirmininkas, nuo 1995 m. LSDP tarybos narys, 1997–1999 m. ir nuo 2001 m. LSDP Prezidiumo narys, 1999–2001 m. ir po LSDP bei LDDP susijungimo – LSDP pirmininko pavaduotojas, nuo 2009 m. LSDP pirmininkas.http://lsdp.lt/lt/straipsniai/19-partijos-struktura.html http://www.algirdasbutkevicius.lt/index.php?page=apie 

1990–1995 m. Vilkaviškio rajono tarybos deputatas, 1995–2003 m. Vilkaviškio rajono savivaldybės tarybos narys, išrinktas ir 2002 m. gruodžio mėn. rinkimuose. 1995–1996 m. rajono valdybos narys.

Nuo 1996 m. LR Seimo narys. 2001–2004 m. LR Seimo Biudžeto ir finansų komiteto pirmininkas. Algirdo Brazausko ir Gedimino Kirkilo Vyriausybėse – 2004–2005 m. finansų ministras, 2006–2008 m. susisiekimo ministras.http://www3.lrs.lt/pls/inter/w5_show?p_r=786&p_k=1&p_a=5&p_asm_id=7194&p_kade_id=5 2009 m. dalyvavo LR prezidento rinkimuose.http://www.vrk.lt/rinkimai/403_lt/Kandidatai/Kandidatas24890/Kandidato24890Anketa.html http://www.lrprezidentas.lt/lt/node/55 

2012–2016 m. LR ministras pirmininkas. 2017 m. lapkritį, prieš pašalinimo iš LSDP klausimo svarstymą, pats kartu su kitais 7 partijos nariais pasitraukė iš partijos.Socdemų maištininkai patys traukiasi iš partijos, „Vakarų ekspresas“, 2017-10-14, 13:42, BNS

 Šeima 
A. Butkevičiaus sutuoktinė – ekonomistė Janina Butkevičienė, duktė – Indrė Vaitasė (g. 1986 m.), sūnus – Martynas Butkevičius (1982–2008, žuvo autoavarijoje).

 Bibliografija 
 Nacionalinio biudžeto išlaidų planavimas: monografija / Algirdas Butkevičius, Juozas Bivainis; Vilniaus Gedimino technikos universitetas. – Vilnius: Technika, 2009. – 246 p.: schem. – ISBN 978-9955-28-469-7

 Įvertinimas 
 2004 m. ordino „Už nuopelnus Lietuvai“ Komandoro kryžius 
 2008 m. Vilkaviškio rajono garbės pilietis http://www.vilkaviskis.lt/index.php?1287279581 
 2015 m. Vytauto Didžiojo ordino Komandoro didysis kryžius 

 Šaltiniai 

|-

|-

Kategorija:Lietuvos ministrai pirmininkai
Kategorija:Lietuvos susisiekimo ministrai
Kategorija:Lietuvos finansų ministrai
Kategorija:Lietuvos ekonomistai
Kategorija:Lietuvos miestų ir rajonų garbės piliečiai
Kategorija:Vilkaviškio politikai
Kategorija:Seimo nariai
Kategorija:Vytauto Didžiojo ordino kavalieriai
Kategorija:Kandidatai į LR prezidentus